tomron87/hebrew-wikipedia-sentences-corpus huggingface dataset:
לפתע עוברת איידה עם התינוק הטרי שלה, קארל (על שם קארל מרקס), ומבקשת משני הצדדים לא להילחם ולאבד את חייהם על עניינים טיפשיים.
נראה כאילו כולם מסכימים איתה, אבל בילי מפתיע ויורה בטומי בטענה שהוא אחראי למצב, לאחר מכן בדני שמסתער עליו ללא הצלחה.
טומי, נסער מהמוות של חברו, יורה לבילי כדור בראש והורג אותו, שולח את האנשים של בילי וכך הקרב נגמר.
משפחת לי שנסעו למרוצים מצליחים להשתלט על המקום מפני שכל אנשיו של קימבר באו איתו והשאירו את המקום חסר הגנה.
בינתיים בגאריסון, פולי מספרת לגרייס שהיא יודעת שהיא עובדת בתור סוכנת כפולה, ואף על פי שטומי עשוי לסלוח לה היא לעולם לא תשכח את הבגידה שלה.
גרייס מוסרת לקמפבל את מקום המחבוא המדויק של הרובים, כאשר מבחינים שכלי אחד חסר, אותו כלי ששימש את פרדי.
קמפבל מרוצה בכל מקרה, וכשגרייס מודיעה לו שהיא מתפטרת, הוא מגלה הבנה להחלטתה.
בהמשך הוא מתוודה שהערכתו כלפיה הפכה לאהבה ומציע לה נישואין.
גרייס מסרבת, שוברת את ליבו של קמפבל וגורמת לו לתעב עוד יותר את טומי, כי הוא מבין שגרייס התאהבה בו ולכן השיבה פניו ריקם.
העונה מסתיימת כשגרייס מחכה בתחנת הרכבת וקמפבל מגיע אליה כשהוא מכוון אליה אקדח ויורה.
העונה נפתחת עם סצנה מפרק הסיום של העונה הקודמת: אחרי שגרייס דחתה אותו, קמפבל מגיע כדי להרוג אותה, אך היא מפתיעה אותו ושולפת אקדח שהחביאה בתיקה.
העלילה נמשכת אל תוך 1921, שנתיים אחרי אירועי העונה הראשונה.
המשפחה נמצאת בבית הקברות, וטומי מספיד את פרדי ת'ורן שמת משפעת.
אחרי ההלוויה פולי וארתור הולכים ל'גאריסון' ומגלים שהמקום נחרב בפיצוץ.
טומי מגיע ומחליט לחפש מי עשה זאת אך נופל למארב ונחטף משם על ידי אדם זר.
לבסוף הוא פוגש שני אנשי IRA (המחתרת למען עצמאות אירלנד, ראשי תיבות: הצבא האירי הרפובליקני).
הללו מאיימים עליו ודורשים ממנו לחסל יריב פוליטי שלהם.
הם מספרים לו שקמפבל קודם לדרגת רב פקד, ומונה לאחראי על נושא אירלנד.
טומי מכנס פגישה משפחתית ומדווח על רצונו להתרחב ללונדון.
חרף אזהרותיה של אזמה, טומי מסביר שהכנופיה האיטלקית בראשות דרבי סביני נמצאת בסכסוך עם הכנופיה היהודית בראשות אלפי סולומונס, והיהודים מפסידים.
אם הם יתמכו ביהודים ויעזרו להם כנגד משפחת סביני, הם יוכלו להתרחב ללונדון.
לפולי יש סיוטים על בתה, שנלקחה ממנה ביחד עם בנה על ידי שירותי הרווחה.
היא חולמת שהיא מתה, וכדי לבדוק מה באמת עלה בגורלה היא הולכת למגדת-עתידות צוענית, שמספרת לה כי בתה מתה, ופולי שוקעת בדיכאון.
טומי מחליט לעודדה ומבטיח לברר מה עלה בגורל הבן שלה.
אחרי חקירות הוא מגלה שבנה חי אצל משפחה מאמצת בכפר.
טומי הולך לבקר אותו, אך אמו המאמצת מונעת ממנו להיפגש איתו.
טומי מספר לפולי על כך, והיא מצידה תובעת ממנו לתת לה את כתובת הבית.
טומי משיב לה שתוך כמה חודשים לבנה ימלאו 18 שנה ואז הוא יוכל להגיע אליה בעצמו.
הבליינדרז מגיעים ללונדון ונכנסים למועדון בבעלותו של דרבי סביני, מנהיג הכנופיה האיטלקית.
הם פושטים על המקום ומכריזים שהוא עבר לבעלות חדשה - שלהם.
היהודים מתרשמים מהפשיטה ומזמינים את טומי לפגישה, אבל סביני והאנשים שלו אורבים לטומי ותוקפים אותו ואת איידה.
טומי נשאר לדמם למוות, אבל פתאום מגיח קמפבל עם השוטרים ומציל אותו.
טומי מתאושש בבית חולים, לשם קמפבל בא לבקרו ומעדכן אותו על משימת ההתנקשות שהוא צריך לבצע עבורו, בתמורה.
טומי דורש כנגד רישיון לייצוא.
אף שהוא צריך להתאשפז בבית החולים לכמה שבועות כדי להתאושש, טומי חושש להישאר בבית החולים, כמטרה נייחת למתנקשים של סביני, ומחליט להגיע במהירות ללונדון על גבי סירה, כדי להיפגש עם אלפי סולומונס, מנהיג כנופיית היהודים, וכורת איתו ברית במלחמה כנגד סביני.
פאב ה'גאריסון' נפתח מחדש לאחר שיפוצים וטומי שוכר את ליזי כמזכירה.
בנוסף, הוא קונה לפולי ולאיידה בית, במטרה להלבין כספים שצבר.
כעבור זמן בנה של פולי, מייקל, מגיע לברמינגהאם כדי לפגוש את אמו וטומי מציג אותו למשפחה.
האחים שלבי מקיימים ראיונות ל"ניצבים" - שייעצרו על ידי השוטרים בתמורה לכסף, וכך ללמוד על דרכי הפעולה של המשטרה.
הם שוכרים בין השאר נער בשם הרולד הנקוקס, המכונה דיגבת' קיד (כמו בילי הנער, דמות מסרטי מערבונים).
התוכנית עובדת כמו שצריך, ודיגבת' נעצר, אבל סביני מחליט לשלוח מסר לבליינדרז ושולח מתנקש לרצוח את דיגבת'.
המתנקש נכנס לתא שלו ומשסע את צווארו.
טומי מכנס פגישה משפחתית ונשבע לנקום את מותו של דיגבת'.
בנוסף מתקבלת ההחלטה לרכוש סוס מרוצים כדי שהבליינדרז יוכלו לחדור למרוצי הסוסים שנשלטים על ידי אנשי סביני.
טומי לוקח בפעם הראשונה את מייקל איתו כדי לראות איך הם עובדים, חרף התנגדותה של פולי.
טומי מתחרה עם אישה בשם מאי קרלטון במכירה הפומבית וזוכה בסוסה גזעית.
מאי מספרת לו שהיא מאמנת סוסים ונותנת לו את כרטיס הביקור שלה.
כמה דקות לאחר מכן עוזרו של סביני מחכה להם באזור כדי להתנקש בטומי.
הבליינדרז מצליחים לטפל בו, וטומי אומר למייקל שלא ייספר לאימו מה קרה.
בינתיים טומי ומאי נפגשים מספר פעמים ומתאהבים.
קמפבל מטיל על טומי לרצוח איש צבא בשם הנרי ראסל, שאחראי לזוועות באירלנד.
עסקי שלבי הופכים לאט לאט לעסק חוקי וזקוקים לרואה חשבון, מייקל מציע את עצמו וזוכה במשרה.
אחרי יום עבודה הוא הולך להשתכר עם אייזיאה חסוס, איש שליחויות של הבליינדרז, בנו של מטיף מקומי בשם ג'רמייה, חבר לנשק של טומי מהמלחמה.
בבר נתקלים בגזען לבן המסרב לשתות באותו פאב עם אייזיאה בגלל צבע עורו הכהה.
במקום מתפתחת קטטה, אבל היא נעצרת ברגע שמתברר שמייקל הוא הבן של פולי.
כשארתור וג'ון שומעים על זה, הם שורפים את הפאב.
בו זמנית, טומי נפגש עם קמפבל ומבטיח לו שאם הוא יהרג במהלך ההתנקשות או אחריה, הוא ידאג שגם קמפבל ימות.
בלונדון, סולומונס נפגש עם סביני ושניהם מסכימים לסיים את המלחמה ביניהם ולהתאחד נגד הפיקי בליינדרז וכך הוא בוגד בטומי.
אלפי מזמין את ארתור ואת בילי קיצ'ן (עובד של הכנופיה) לפגישה ב"מאפיה" שלו (בה הוא מכין רום).
הם משוחחים על חג פסח, ואלפי מספר שהיהודים נוהגים להקריב קורבן.
השנה הם נתנו לקורבן שם - טומי שלבי.
קיצ'ן נרצח במקום, וארתור נחטף ונמסר לידי המשטרה בטענה שהוא רצח את בילי.
בינתיים קמפבל מכניס את מייקל למעצר על הקטטה בפאב, ומתוודה בפני טומי שהסיבה ששניהם כלואים היא להפעיל לחץ על טומי לבצע את המשימה שלו.
הוא מאיים שיעצור גם איידה וטוען שהוא יודע מה הכתובת שלה בלונדון כבר מהרגע הראשון שלה שם.
בינתיים פולי מבינה שטומי לא יתנקש בראסל בעתיד הקרוב ומחליטה להרים את הכפפה.
קמפבל מבקש ממנה שתקיים איתו יחסי מין אבל מהר מאוד הוא הופך לאגרסיבי יותר וכופה את עצמו על פולי.
מייקל משוחרר בבוקר למחרת, אבל הוא שומע מה אמו עשתה כדי לשחרר אותו והוא מתביש בה.
ג'ון מבקר את ארתור ואומר לו שהוא יודע מה הוא צריך לעשות כדי לשחרר אותו.
ג'ון מפוצץ את הבית של ראסל כדי שההתנקשות תיאלץ לעבור למקום אחר - מסלולי המרוצים באפסום, שם יש לטומי אינטרס עסקי (להשתלט על המרוצים של סביני).
ארתור משוחרר גם הוא למחרת.
בינתיים, גרייס חוזרת לברמינגהאם אחרי שהייתה נשואה לבנקאי עשיר בניו יורק.
טומי נפגש איתה ולוקח אותה לפגישה עם צ'ארלי צ'פלין שנמצא בעיר להצגת הסרט החדש שלו.
טומי מתוודה בפני מאי שהוא מאוהב בגרייס ולא יכול להמשיך את הקשר איתה, והם נפרדים בנשיקה.
טומי מגיע לדירה של אידה ועוזב עם השותף שלה לדירה - ג'יימס.
הם מגיעים למאפיה של אלפי סולומונס, שם ג'יימס נשאר בחוץ.
טומי יורד למטה כדי לסכם עסקה עם אלפי, וכשהדרישות שלו מוגזמות, טומי מבלף שאם הוא לא יצא מהמאפיה עד שעה מסוימת ג'יימס יפוצץ רימון יד שטומי טמן במאפיה.
אלפי לא מאמין לטומי, אבל הוא מסביר לו שג'יימס הוא אנרכיסט, מאותם אנשים שפוצצו את וול סטריט.
אלפי משתכנע ומוריד משמעותית את הדרישות שלו.
הסיבה לבגידה של אלפי בסביני היא שסביני לא איפשר לסוכני ההימורים היהודים להיכנס למרוצים כמו שהם סיכמו.
טומי כותב מכתב לכתב של הניו יורק טיימס בו הוא מספר על האירועים שקרו לו עם קמפבל.
הוא מספר לאיידה על המכתב ומבקש ממנה שאם ימות, המכתב ישלח.
טומי מגיע למרוצים עם הבליינדרז - שם מחכים מתנקשים שקמפבל שכר ומגלים שהוא בעצם משרת את הצבא הרפובליקני האירי (IRA).
טומי פוגש את גרייס שמספרת לו שהיא בהיריון מהילד שלו, אחרי שקיימו יחסי מין ביום בו היא חזרה מניו יורק.
טומי אומר לה שהם ידברו על זה אחר כך ומתקדם בתוכנית.
הוא משתמש בליזי, המזכירה שלו בתור הסחת דעת לראסל - אבל הוא תוקף אותה בזמן שטומי לא מצליח להגיע אליו.
הוא יוצר הסחה ומגיע לראסל, שם הוא רוצח אותו.
בינתיים הבליינדרז שורפים את רישיונות ההימורים של סביני והכנופיה שלו.
טומי מוצא את סביני ומשוחח איתו, מתגרה בו על האירועים האחרונים, אבל לפתע הוא נחטף על ידי המתנקשים ששכר קמפבל, שהתחזו לשוטרים.
פולי מגיעה למרוצים ומוצאת את קמפבל משוחח בתא טלפון ציבורי עם צ'רצ'יל, מתגאה בהצלחת המשימה כשלפתע היא נכנסת לתא ויורה בו למוות למרות הניסיונות של קמפבל להתחנן על חייו.
טומי מגיע לשדה ריק עם קבר חפור מראש.
הוא מדבר עם המתנקשים על המלחמה, ומתכונן למות כ-3 מתנקשים מכוונים אקדח לראשו.
אבל משום מקום אחד מהם יורה ב-2 האחרים שנופלים לקבר.
טומי לא מבין מה קרה, אבל המתנקש השלישי מתגלה כסוכן של צ'רצ'יל ומבהיר לו שבקרוב צ'רצ'יל ייצור איתו קשר בנוגע למשימה נוספת.
טומי חוזר למשרד ומספר למייקל שהוא מתכוון להתחתן.
העונה נפתחת לפני חתונתו של טומי ב-1923. טומי אב לילד בשם צ'ארלס ומעורב בעסקי הקומוניסטים עם הרוסים, למרות אזהרות חוזרות ממשפחתו לא להיכנס לעסקים איתם.
ארתור, נשוי ללינדה, רוצה לנאום כשושבין אבל טומי מפסיק אותו באמצע.
ליזי רוצה להזמין בחור בשם אנחל צ'נגרטה לחתונה בתור בן זוגה אבל בני שלבי לא מסכימים להם.
בינתיים, איש רוסי מסתנן לחתונה של טומי למטרות עסקים.
הוא אמור להגיד לטומי שם קוד כדי לאמת את זהותו.
כמה דקות לאחר מכן טומי נפגש עם דוכסית רוסייה בשם טטיאנה פטרובנה שאמורה להביא לו עשרת אלפים דולר.
טומי מסביר לה שהסוכן נתן את השם הלא נכון.
הוא מורה לארתור להרוג אותו.
על פעולה זו טומי מקבל ספיר מדוד של טטיאנה, ליאון רומנוב.
מאוחר יותר, חלק מחברי הכנופיה נפגשים עם המאפיונר האיטלקי ויסנטה צ'נגרטה, אביו של אנחל.
השיחה הופכת למתוחה וג'ון מאיים על אנחל מול ויסנטה, שמחליט לסיים את הפגישה ומודיע לג'ון שהוא הגזים ושיתנקם בבליינדרז.
ג'ון מוצא את הבן של ויסנטה, אנחל, שהיה במערכת יחסים עם ליזי סטארק.
במקום הוראותיה של פולי להתפשר או להתנצל כלפי האיטלקים, הוא מרביץ לו ותוקף אותו עם תער, ומזהיר אותו שיתרחק מליזי.
למרות האגרסיביות של הבליינדרז מול המאפיה, טומי מורה לשרוף 2 פאבים בבעלות משפחת צ'נגרטה.
טומי מארגן ארוחה גדולה עם הרבה אנשים חשובים.
טטיאנה שמגיעה גם לארוחה מספרת לו שהספיר שקיבל ונתן לגרייס קולל על ידי צועני.
טומי נלחץ ומבקש מגרייס להוריד אותו ממנה, אבל פתאום נכנס מתנקש שיורה בגרייס.
הבליינדרז מגלים שהוא הגיע להתנקם בתקיפה של אנחל.
טומי קורא לאמבולנס, אבל גרייס מתה מפצעיה.
טומי מתחיל לישון בחוץ וחוזר בבוקר כדי לבדוק מה שלום בנו.
הוא מדבר עם ג'ון וארתור והם מספרים לו שהם הרגו את אנחל בבית חולים.
טומי נוסע להיפגש עם מאדאם בוזוול, צועניה שמבינה בכשפים כדי לבדוק אם הספיר באמת מקולל מה שמתברר כנכון.
טומי מאתר את ויסנטה ואשתו אודרי בליברפול מחכים לאונייה שתיקח אותם לאמריקה.
זועם, הוא מורה לשאר הכנופיה להביא אליו את ויסנטה ולהרוג את אודרי.
ג'ון וארתור מביאים לטומי את ויסנטה ומחליטים לשחרר את אודרי מפני שהיא לימדה אותם בתיכון והם זוכרים לה חסד נעורים.
טומי מחליט לענות את ויסנטה, ומאבד את השפיות מול האיש שהורה לרצוח אותו (וגרם למותה של אשתו, שנורתה במקומו).
ארתור מחליט לסיים את הסיפור ויורה בוויסנטה.
טומי מנסה להתעודד ומשתמש בקוקאין, אבל סובל מ"ריבאונד" קשה.
בכל זאת, הוא מחליט להיפגש עם המלוכנים, ומציין בפני טטיאנה ששותף שלהם וכומר מקומי, ג'ון "האב" יוז הוא סוכן כפול שמעביר מידע ליריבים הפוליטיים שלהם.
הוא מבטיח שיהרוג אותו בחינם אם יקבל את הפקודה.
פולי משתכרת והולכת לכנסייה כדי להתוודות בפני כומר על חטאיה.
היא מספרת שרצחה את קמפבל, ושהמשפחה מתכננת לרצוח "איש קדוש" (יוז).
המלוכנים שמתכננים שוד גדול נותנים לטומי אישור לרצוח את יוז, והבליינדרז מתכננים מה יעשו עם הכסף מהשוד.
ארתור מחליט שישתמש בחלק שלו כדי להתחיל חיים חדשים בארצות הברית, ביחד עם לינדה, וטומי מסכים בלית ברירה.
טומי מאתר את יוז בכפר קטן ומתכנן לרצוח אותו אבל נחטף ומוכה על ידי האנשים שלו, אחרי שיוז שמע מהכומר על הווידוי של פולי.
יוז מסביר לו שהוא עוקב אחרי הבן שלו בכל רגע נתון, ודורש שיתנצל בארוחה בפני המלוכנים על החשדות שלו ביוז.
טומי מורה לבליינדרז לשמור על הבן שלו ומתנצל בפני יוז כמו שסיכם איתו.
פצוע קשה, טומי מגיע לבית של איידה ומבקש שתנצל את הקשרים שלה במפלגה הקומוניסטית כדי לארגן לו פגישה עם השגרירות הרוסית.
הוא מסביר בפגישה שהאנשים שהוא עובד בשבילם מנסים להשתמש בשוד כדי לגרום לממשלת בריטניה לחשוב שהרוסים מממנים פעולות טרור בבריטניה ולגרום לניתוק קשרים בין המדינות.
מיד בסיום הפגישה הוא מתקשר לאמבולנס ומפונה לבית החולים.
מייקל מקבל שיעורים מארתור בשימוש באקדח, ומבקש מטומי להיות זה שהורג את יוז.
טומי משתמש באלפי סולומונס ובידע שלו: טטיאנה הציעה לטומי לוותר על הכסף שלו בתמורה לאבני חן ותכשיטים יקרים.
אלפי עוזר לטומי לבחור תכשיטים בשווי גבוה ונותן לו רשימת שמות של אנשים שמוכנים לשלם על התכשיט היקר ברשימה, ביצת פברז'ה.
פולי שומעת על הרצונות של מייקל לרצוח את יוז, וטומי מסרב לדבר איתה על כך, אבל רומז לה למה מייקל בא בעצמו לקבל עליו את המשימה.
אבל פולי מאיימת שאם מייקל ילחץ על ההדק היא תפרק את כל המשפחה.
טומי והמשפחה נמצאים בחנוכה של קרן גרייס שלבי, שאוספת כסף עבור ילדים יתומים.
הוא מוצא את יוז למטה, שמתדרך אותו לא לסטות מתוכנית השוד ולתת לו את כל התכשיטים שלקח.
טומי עולה למעלה, נואם ומצטלם עם אורחים.
מבלי לשים לב, הוא נותן את צ'ארלס בנו לאישה מבוגרת.
אחרי שסיים את האירוע הוא מגלה שצ'ארלס נעלם.
הוא יורד לחפש אותו ומוצא את יוז ברכב, מדבר איתו ושומע ממנו שצ'ארלס אצלם ובטוח - אבל הוא ימות אם טומי לא יעקוב אחר התוכנית.
טומי מברר עם תכשיטנים לגבי ביצת הפברז'ה והאנשים שירצו אותה, והחשדות שלו על אלפי מתבררות כנכונות: יוז מופיע ברשימות של התכשיטנים אבל לא בשל אלפי.
טומי מתכנן לרצוח את אלפי ומאיים עליו עם אקדח אבל לפתע מייקל מגיע ומשכנע את טומי לא להרוג את אלפי כי זה יזיק לעסקים.
אלפי מתוודה בפני טומי על הקשר שלו עם יוז, אבל טוען שלא ידע על חטיפת צ'ארלס.
ארתור וג'ון, בעזרת המשטרה, מאתרים את מיקומו של יוז.
טומי מתחיל להתכונן לשוד ולידיעה שאנשים חפים מפשע יאלצו להיהרג.
מייקל מגיע ליוז ומוצא אותו עם צ'ארלס, אבל מהסס להרוג אותו ויוז מכה אותו.
התוכנית היא שאם ארתור וג'ון לא ישמעו ממייקל, שייצור קשר עם פין כדי להודיע לו שהצליח במשימה, הם יבצעו את המשימה שמוטל עליהם - וישלימו את חלקם בשוד.
במקביל, טומי, שלא סומך על הרוסים שייתנו לו את התשלום כמו שסיכמו, יוצר קשר עם חברים ותיקים שלו מהצבא שהיו חופרי מנהרות מקצוענים כדי שיעזרו לו לחפור מנהרה עד למרתף של המלוכנים כדי לגנוב להם את התכשיטים.
מייקל מצליח להתעשת על עצמו ותוקף את יוז עם סכין, בזמן ש-2 חברי בליינדרז מגיעים לעזור למייקל.
הוא אומר להם שיעשה את זה בעצמו, ודוקר למוות את יוז.
פין מקבל את המידע שניות מאוחר מדי, וכשרץ להודיע לארתור וג'ון הוא מגלה שהם כבר ביצעו את החלק שלהם ופוצצו את הרכבת.
טומי נפגש עם טטיאנה שהיא הקונה של התכשיטים, ועם שמאי צרפתי שייאמת את ערכם של התכשיטים ויוכיח שזה האוסף המקורי של משפחת המלוכה.
אחרי שהעסקה מסתיימת טטיאנה רוצחת את השמאי שבדק את אמינות התכשיטים.
טומי מזועזע וממשיך בדרכו בדרך לפגישה משפחתית.
הוא מחלק סכום כסף לכולם בטענה שזה הדבר היחיד שהוא יכול לתת להם בחזרה בתמורה לעזרה ולתמיכה שלהם.
כשמסתיימת האספה לינדה מספרת לאחרים שהיא וארתור מתכננים להתחיל חיים חדשים בניו יורק.
ארתור נפרד מאחיו, אבל טומי אומר לו שהם לא יגיעו רחוק - האויבים של הבליינדרז סיכמו עם המשטרה שכל חברי המשפחה יעצרו בגין הפשעים שלהם.
טומי מנסה להרגיע אותם, הוא טוען שעשה עסקה עם אנשים יותר חזקים מהאויבים שלהם והם יצאו מזה בחיים.
המשטרה מגיעה תוך כמה דקות ולוקחת את כולם לכלא.
העונה מתחילה בסצנת סיום העונה הקודמת, כשחברי המשפחה נלקחים לכלא.
לאחר שבסוף עונה 3 בני משפחת שלבי, מלבד טומי, נעצרו ונידונו לתלייה (ביניהם ארתור, ג'ון, מייקל ופולי) טומי מצליח לשחרר אותם ברגע האחרון בעזרת קלף מיקוח חשוב: הוא מדווח לנציג של בית המלוכה שבידו מכתבים שנכתבו בידי המלך ג'ורג', המעידים כביכול על מעורבותו של המלך בשוד שאירע.
טומי איים לפרסם את המכתבים אם בני משפחת שלבי לא יקבלו חנינה וישוחררו לאלתר, ובמקביל התחייב לשרוף את המכתבים עם שחרור קרוביו.
בנוסף, טומי ביקש להיקרא לרשימת המכובדים של השנה החדשה, המקבלים מהמלך תואר OBE (מיסדר האימפריה הבריטית).
חרף החנינה המלאה לכולם והשחרור, נוצר פילוג במשפחה בגלל הכעס הרב וחוסר האמון כלפי טומי, על הבאתם עד לסף הוצאה להורג.
העונה ממשיכה ל-1925, שבוע לפני חג המולד: טומי בראשות חברה שבידיה מפעלים רבים, כאשר חזרו לעבוד בחברה ליזי וכל שאר בני המשפחה.
ג'ון וארתור חיים כל אחד עם משפחתו וילדיהם בכפרים, ורק פולי השתגעה.
טומי דן בענייני עסקים עם ג'סי אידן.
בערב חג המולד טומי ובני משפחת שלבי מקבלים גלויות ברכה עם חותם "היד השחורה", המבשרות תחילתו של מסע וונדטה של לוקה צ'נגרטה, ראש מאפיה איטלקית, בעקבות רציחת אביו ואחיו.
טומי מכנס אספה משפחתית בעקבות ניסיון התנקשות בחייו על ידי האיטלקים, שעשו יד אחת עם משפחת סביני.
כיוון שלא הצליחו להשיג את ג'ון כדי לזמנו לאספה נשלח מייקל להזהיר אותו ואת אשתו אזמה מפני האיטלקים - אך הללו מצליחים להגיע אליהם קודם: ג'ון נהרג בחילופי האש ומייקל נפצע קשה ואושפז בבית חולים.
משהתאלמנה, אזמה לוקחת את ילדיה ועוזבת את משפחת שלבי.
שאר בני המשפחה עוזבים את לונדון וחוזרים לסמול הית', ברמינגהאם.
המשפחה מגובשת שוב וטומי שוכר את אברמה גולד, שכיר חרב פראי, ואת אנשיו, לאבטחת בני משפחת שלבי, וכדי לשרוד את הוונדטה ולהרוג את לוקה והאיטלקים.
כל זאת בעת שילוב מהפיכת חידושים תעשייתיים במפעליו של טומי.
פולי מתקבלת חזרה לחברה כגזברית, בפגישה משפחתית, שם דנים (בהיעדרו של ארתור) גם בדרך חיסולו של לוקה.
לפי הנוהג, על ארתור מוטל להרוג את לוקה, מהיותו הבכור המחויב בנקמת דם אביו אותו הרג ארתור; ואולם, פולי שולחת את לינדה לפתות את ארתור כדי שיחמיץ את הפגישה המשפחתית.
בהיעדרו - נקבע שאברמה גולד, שכיר החרב, יחסל את לוקה - ולא ארתור.
בינתיים, ארתור נשאר במפעל ומוזעק לאגף הצבע, שם החלה התפרעות.
בעודו מטפל במתפרעים, שני מאפיונרים איטלקים מפתיעים אותו מהפתח האחורי, אך הוא מצליח להרוג את שניהם.
בהמשך הוא מתעמת עם טומי, הוא מבין שהוליכו אותו שולל, וטוען שהוא טוב מאברמה.
בלי ידיעתו של טומי ושאר בני המשפחה, פולי נפגשת עם לוקה ומבקשת שבנה יהיה מחוץ לתחום, ומבקשת גם על נפשם של פין וארתור, תמורת הבטחה שתסגיר לידי האיטלקים - את טומי.
האיטלקים מאתרים אישה שבנה נהרג בידי ארתור כמה שנים קודם בקרב אגרוף, ומבקשים ממנה לטמון מלכודת לארתור ולהזמינו לביתה.
היא נפגשת עם טומי ומבקשת שישלח את ארתור לארוחה בביתה במלאת שנה למות בנה, כמין מחווה של פיוס.
טומי מבין שזה תכסיס ומכין לאיטלקים מארב, אבל הם מקדימים אותו ומופיעים בביה"ח אצל מייקל, ושולחים אזהרה דרכו לאימו, לאמור: הוא יחוסל אם טומי לא יוסגר לידיהם.
טומי יוצא לפגישת עבודה ופולי מעדכנת את האיטלקים שעוקבים אחריו, אך מתברר שהיא כן מתואמת עם טומי כל הזמן ויידעה אותו בפרטים לפני כן; וכך, טומי מוכן לעימות ומצליח לחסל שלושה מהמתנקשים.
בניגוד למה שסוכם עם לוקה, המשטרה מגיעה למקום.
הקצין מוס מודיע לטומי שמעכשיו החוק והסדר יאכפו בעיר.
מייקל מחלים ופולי מוציאה אותו מבית החולים ומפקידה אותו בידי אברמה גולד ומשפחתו, למען ביטחונו.
בינתיים, אברמה גולד מעוניין להכניס את בנו בוני לעולם האגרוף.
טומי יוצר קשר עם אלפי (ראש הכנופיה היהודית, שגם הוא מתעסק באגרוף ומקדם מתאגרף צעיר מטעמו, וכך מתוכנן קרב גדול "בין דויד לגולית" שאמור למשוך קהל רב.
לפני הקרב, האיטלקים נפגשים עם אלפי ומבקשים להחדיר את אנשיהם בין עוזריו, כדי להתנקש במשפחת שלבי, ובתמורה הם מתחייבים לסייע לו בהברחת ארגזי רום לניו יורק.
בגלל תסיסה חברתית נשלח הצבא לבירמינגהאם, ובין השאר עוצר את איידה.
איידה נפגשת עם קולונל בן יאנגר, מכר של טומי, שמסביר לה שהוא יתחיל לעשות עסקאות עם טומי.
איידה נפגשת עם טומי שמסביר לה שהוא ייפתח קשר הדוק עם ג'סי אידן ויקבל ממנה מידע על אנשים שרוצים לעורר מהפכה, אנשים כמו שאיידה נהגה להיות.
הוא ימסור את המידע שברשותו ליאנגר, ובתמורה הצבא הציע לעשות איתו עסקים.
יום העימות מגיע, ואחרי קרב ארוך בזירה בוני גולד מוכרז כמנצח.
במהלך הקרב, ארתור שם לב שהעוזרים של אלפי לא מתנהגים כרגיל.
אחד מהם יוצא מהאולם, וארתור עוקב אחריו.
האיטלקי תוקף אותו וחונק אותו, וטומי מאתר אותו ברגע האחרון.
הוא חוזר לאולם ומכריז שארתור מת.
טומי נפגש עם מייקל ורוקם תוכנית חדשה.
הוא שולח את מייקל לטפל בעסקים בניו יורק כעונש על זה שלא סיפר לטומי על הבגידה-כביכול של פולי.
לארתור מאורגנת הלוויה, שבה אמו של לוקה, אודרי, מגיעה עם דגל לבן שמכריז על הפסקת אש זמנית.
בני משפחת שלבי הנותרים משוחחים עם אודרי, שמסבירה לטומי כי הוונדטה הוכרעה, כי הם הרגו את בעלה ואת בנה ואילו האיטלקים הרגו שניים מאחיו.
היא אומרת לו שכל הרכוש שלהם יועבר לאיטלקים או שלוקה יהרוג את כולם.
לוקה ואנשיו נפגשים עם טומי ומאיימים עליו לחתום על טפסים שמעבירים את כל רכושם אליו.
באמצע השיחה טומי מסביר ללוקה שהוא יודע על התחרות על ייבוא אלכוהול בניו יורק ושהוא יצר קשר עם מתחרה של לוקה, אלפונס קאפונה שאפילו לוקה קטן לידו, ומסביר לו שאם לוקה ייהרג במהלך הוונדטה, קאפונה יוכל להשתלט לו על העסק בלי מלחמה.
טומי אומר ללוקה שכל הקרובים שבאו איתו לניו יורק כבר מתו ושאר האנשים שלו עובדים אצל מי שמשלם להם הכי הרבה.
לוקה, זועם מהידיעה הזאת תוקף את טומי ובין שניהם מתפתח קרב קצר.
לפתע ארתור שמתגלה כחי, נכנס לחדר והורג את לוקה.
לאחר מכן, בישיבה משפחתית ארתור מקבל הזדמנות להתחיל חיים חדשים אבל בוחר להישאר בכנופיה.
טומי מגלה על הבגידה של אלפי, ונפגש איתו בחוף הים.
בין שניהם מתחיל ויכוח קטן שאחריו יורים אחד בשני.
טומי נשאר חי, ואלפי נותר דומם על הרצפה.
שלושה חודשים מאוחר יותר, טומי נמצא בחופשה, במהלכה הוא שומע קולות מהמלחמה, ושותה אלכוהול בכמויות גדולות.
כשטומי חוזר, הוא יוצר קשר עם ג'סי אידן ואומר לה שהוא יעזור לה במאבק של הקומוניסטים.
לאחר מכן הוא נפגש עם נציג של המלך ומציע לתת לו מידע על הקומוניסטים בתמורה להתמודדות בבחירות לנציגות מפלגת הלייבור בפרלמנט האנגלי.
העונה מסתיימת בניצחון של טומי עם מרב הקולות כשהוא מוקף במשפחתו וחבריו.
העונה מתחילה בשנת 1929, טומי שולח את אברמה, אייזיאה ופין לטפל בסרסור סיני שמוכר ילדים שעובד עם קבוצה בשם "מלאכי הנקמה".
אף על פי שטומי אומר לפין לא להתערב, פין לא מקשיב לו ומקבל כדור בכתף.
המשפחה שומעת על המקרה ומתעמתת עם טומי.
טומי מסביר שאת העבודה הזאת הזמינו שופט בבית המשפט העליון ואנשים בבית הנבחרים בתמורה לחמישים אלף פאונד.
במקביל, מייקל עובד במפעלי שלבי בדטרויט, ארצות הברית.
הוא מקבל שיחה שמבשרת על הפסדים גדולים של החברה בעקבות קריסת הבורסה בוול סטריט.
אירוע זה הוא מפנה לקריסת הבורסה לניירות ערך בניו יורק, שהובילה לשפל הגדול וגרמה לפשיטת רגל והפסדים גדולים לעסקים ברחבי העולם.
מייקל מספר לארתור, שמבשר על כך לטומי.
טומי כועס על מייקל, כי ביקש ממנו למכור את המניות לפני כן בגלל הירידה במחירים אבל מייקל לא מכר אותן בגלל עצה שקיבל מברוקר אחר שהמחירים יתאוששו.
במקביל מגלה המשפחה שאיידה בהיריון מקולונל יאנגר.
טומי צובר פופולריות בבית הנבחרים בזכות הנאומים המלהיבים שלו ומושך את תשומת הלב של אוסוולד מוזלי.
הם שולחים את מייקל הביתה בהוראתו של טומי.
טומי תוהה למה הם עושים לו את הטובה הזאת, וסווינג מסבירה לו שהיא שמעה שמאז המרתו לסוציאליזם הוא בצד של המלאכים, ומלאכים יכולים לשמש אותם.
מייקל חוזר לבירמינגהאם עם ג'ינה, ומספר להם שהיא אשתו.
הוא נפגש עם טומי, ומספר לו את הגרסה שלו לסיפור.
הוא אומר שהוא וג'ינה התחתנו על הסיפון אבל הם היו צריכים עד.
הוא מצאו אחד מבלפסט, כלכל, והתיידד איתו.
על הסיפון עולים חברי המחתרת האירית בתחפושת של שוטרים, והמפקד שלהם אומר שהסקוטים הם חלק מכנופיית הבילי בויז.
מייקל אומר שהוא התחתן עם ג'ינה מפני שהיא בהיריון.
טומי מאמין למייקל ומברך אותו על ההיריון, אבל מאיים שאם מייקל יעשה משהו לא נכון, הבן שלא נולד לו והיה עד למה שהוא אמר ייוולד בהתאם למה שטומי אומר.
היחסים של ארתור ולינדה מתדרדרים, ולינדה עוזבת את הבית לתקופה.
ארתור שומע שלינדה הסתובבה עם קבוצה שנקראת קוויקרים ובהם אדם בשם פרדריק.
ארתור פוגש את פרדריק וחותך לו את העיניים.
בינתיים, כנופיית הבילי בויז מאתרים את אבראמה ביער, מכים אותו וצולבים את בנו כהודעה לטומי שהוא הבא בתור.
אבראמה תופס את ג'וני דוגס שהוא היחיד שידע על המיקום שלהם, שובר לו את הצלעות ומביא אותו לטומי בטענה שהוא בוגד.
טומי מסביר לאבראמה שהוא לא יכול לנקום את מות בנו עם גוף פצוע, ושולח את שניהם לבית החולים.
ארתור ופין נפגשים עם כדורגלן עבר בשם בילי גרייד, נותנים לו רשימה עם שמות של קבוצות כדורגל ואומרים לו שירשום ליד כל קבוצה שם על מנת לשחד אותו ולמכור משחקי כדורגל, וזה ישמש אותם בתור מקור אחד של הכנסה בגלל ההפסדים.
המשפחה נפגשת לכבוד יום הולדתה ה-50 של פולי, וטומי אומר לה ללכת לאבראמה ולמסור לו שיש לו אסטרטגיה איך לנקום את מות בנו.
לאחר מכן הוא, ארתור ומייקל הולכים לפגישה עם אוסוולד מוזלי.
פולי אומרת לאבראמה שייתן לטומי להתעסק עם מי שלקחו את בנו, ומפצירה בו להישאר אצל אחותו, אבל אבראמה מארגן אנשים ונוסע לסקוטלנד.
הוא מחכה באמצע הגבול לסיירים ששייכים לקבוצת הבילי בויז ותוקף אותם באכזריות.
הבילי בויז מאתרים אותו ועוקבים אחריו, אבל ארתור מחלץ אותו ומשאיר להם רימוני יד.
בשביל למנוע מלחמה, טומי יוצר קשר עם ג'ימי מק'קברן ומציע לו הפסקת אש זמנית בטענה שיש להם מניעים משותפים, ורוצה לדון איתו בנוגע לעסקים.
טומי גם מבהיר לו שאם ג'ימי יחרוג מהתנאים של הדגל הלבן הוא יחוסל.
בינתיים, אדם סיני בשם בריליאנט צ'אנג נכנס לפאב של האחים ומציע להם עסקה להעברת גבישי אופיום, וכל מה שהאחים צריכים לעשות הוא להוביל את המטען במעלה התעלה ולהשאיר אותו אצלם במשך שבוע כל פעם כדי שהשוטרים לא יבדקו.
טומי נפגש עם אבראמה ואומר לו שהמלחמה עם הבילי בויז נדחתה וכחלק מהעסקה פולי תינשא לו.
לאחר מכן, טומי מארגן מסיבת יום הולדת גדולה לליזי ומזמין את הבלט אגם הברבורים, ושם אבראמה מציע לפולי נישואים כראוי.
גם לינדה מגיעה אחרי שהיא שמעה מה ארתור עשה לפרדריק, ומכוונת עליו אקדח, אבל ברגע האחרון פולי יורה בה.
הם לוקחים אותה לתוך הבית כדי לטפל בה, ומוזלי מנצל את היעדרם כדי לנאום ולהציג בפני הקהל על החלטתו להקים תנועה פוליטית חדשה בתחילת השנה החדשה עם טומי שתיקרא איגוד הפשיסטים הבריטי.
לאחר המקרה לינדה עוזבת את ארתור.
העסקים של טומי וג'ימי ממשיכים כרגיל, וג'ימי רוצה לקנות ממנו מזקקת ג'ין ולשלם בהמחאה.
טומי לא סומך עליו, ואומר לו שיקבל ממנו תשלום בהמחאה רק אם מוזלי יהיה ערב לו, ומוזלי מסכים.
לאחר מכן, טומי נפגש עם קולונל יאנגר ומוסר לו את ההמחאה כראייה לקשר ישיר בין מוזלי לבין הראש של רשת פשע מאורגן הלוא הוא ג'ימי.
יאנגר לוקח את ההמחאה, אבל מת מפצצה שהוטמנה במכוניתו על ידי הארגון "מחלקה די" שבעבר היו מסוכסכים עם טומי.
טומי שולח את הכנופיה אל צ'אנג שמחכה להם עם האופיום, אבל נתקלים בבני טיטאניק, קבוצה של חיילים מיומנים שעובדת בשם המלך.
הם מגלים שצ'אנג הותקף, מתקיפים בחזרה ומשתלטים על האופיום.
טומי הולך לבית משוגעים ונפגש עם עמית שלו מהצבא, בארני תומפסון, חבר ותיק שלו מהמלחמה שנכנס לבית משוגעים בגלל הפוסט-טראומה שלו.
טומי מציע להבריח אותו, כדי שבארני יבצע בשבילו משימת התנקשות.
טומי קושר את בארני לעמוד ברחוב ושולח אנשים להשגיח עליו.
טומי מארגן אספה משפחתית, ומספר על מותו של יאנגר.
בזמן שהוא מדבר, מייקל מתפרץ לדבריו ומציג בפניו הצעה אחרת של הכנסות.
הוא טוען שיש לו קשרים באמריקה, והוא יכול להרחיב את עסקי הסמים לשם כשהוא מנהל את התוכנית, וטומי יהיה יו"ר שאינו מנהל בשם בדוי, "מר ג'ונס" כדי לא לפגוע בתדמית שלו כפוליטיקאי.
מייקל מציג בפני טומי את התיקייה עם כל הפרטים אבל טומי זורק אותה לקמין.
בין טומי למייקל מתנהל ויכוח, ואז אייזיאה נכנס לחדר ואומר שבארני נשך את החבלים ומאיים על השומרים עם אקדח.
החבורה יוצאת כדי להציל את המצב, ומייקל וג'ינה נשארים בחדר והיא אומרת לו שהם ייאלצו לבחור באפשרות השנייה.
כדי לחסוך עוד ויכוחים, טומי מארגן עוד ישיבה עם ארתור, צ'ארלי סטרונג, ג'וני דוגס ואבראמה והם תוהים למה בחר דווקא בבארני.
טומי מסביר שבארני הוא צלף מיומן שהוכשר על ידי חיל הנחתים המלכותי.
ייתרה מזאת, יש לו עבר פלילי מה שיספק הסבר על מעשיו למשטרה.
צ'ארלי שואל איזה מעשים, וטומי אומר שהוא יהרוג חבר פרלמנט, ומראה לחבורה כרזה על עצרת שמוזלי יבוא לנאום בה, ומספר להם שהכנופיה של ג'ימי מק'קברן תהיה שם בתור אבטחה.
הוא אומר שבאמצע העצרת תהיה הפגנה אנטי פשיסטית, ובעיצומו של הבלבול בארני יירה, ואבראמה גם יכול לנצל את זה כדי להרוג את ג'ימי.
טומי אומר שאחרי ההתנקשות, תהיה חקירה של זרוע המודיעין, וכייגלו שזה בארני לא יתלו אותו בגין אי שפיות, ישלחו אותו בחזרה לבית המשוגעים וכעבור כמה זמן הוא כנראה לא יאמין שכל זה קרה.
טומי אומר שאחרי הרצח כל השוטרים בבירמינגהאם יישלחו לעצרת, ואומר לצ'ארלי לנצל את ההזדמנות הזאת כדי להיפגש עם הסינים ולקבל מהם את הכסף, ומתוכו הוא ייתן לכל אחד בחדר 30 אלף פאונד על השירות שלו.
טומי וארתור נפגשים בפאב עם הברמן, מיקי.
הם מגלים שהוא זה שסיפר לבני טיטאניק על בואם של ארתור והכנופיה ושוחח עם אדם מספארקיל שיש לו קשרים לכוח המתנדבים מאלסטר בשם פאדי רוז, שהוא זה שהטמין את הפצצה במכונית של קולונל יאנגר וכשהאחים גילו הם הרגו אותו.
מיקי מתפלל על חייו, וטומי הורג אותו.
לאחר מכן הוא שולח את ארתור לבדוק אם פולי עדיין בצד שלהם.
טומי נוסע למרגייט ונפגש עם אלפי שמתגלה כחי.
הוא מספר לו על התוכנית ומבקש ממנו שיישלח אנשים לארגן מהומה במהלך העצרת, ומפני שהם יהודים זה יהיה מובן.
אלפי מספר לו שהיה לו חלום שבו הוא רואה את טומי בשדה עם סוס שחור, אומר להתראות ואז נשמע קול ירייה.
כשטומי חוזר הביתה פולי הנעלבת מחכה לו עם מכתב התפטרות.
טומי פוגש את צ'ארלי ומדבר איתו על המוות של אמא שלו.
במקביל, הוא לבארני נשארו היכולות שלו כצלף, מה שמתברר כנכון.
יום העצרת מגיע, והאנשים של אלפי מגיעים לבירמינגהאם.
בין פין לבילי נוצר קשר קרוב, ופין מספר לו שהם הולכים לירות בפשיסט, ובילי יודע שמוזלי מגיע לעיר.
פין משאיר לו ערימה של שטרות כדי שלא יפתח את הפה.
הסצנה נגמרת כשבילי מושיט את היד לשטרות אבל בוחר בטלפון.
ג'וני דוגס וארתור ממקמים את בארני בתא התאורה, ואומרים לו שכשייראה את טומי מסתכל בשעון שלו, יספור 10 לאחור ויירה.
אבל ברגע האמת, מתנקש לא מזוהה הורג את בארני.
באותו זמן, אדם אחר מתגנב מאחורי אבראמה והורג אותו.
עוד אדם מתגנב מאחורי ארתור, אבל ארתור מצליח להתגבר עליו ולהרוג אותו.
טומי הנסער חוזר עם ארתור וג'וני לחדר ותוהה איך זה קרה.
טומי וארתור חוזרים הביתה, וטומי יוצא להליכה בשדה.
לאורך העונה טומי משתמש באופיום וסובל מהזיות שבהם מופיעה גרייס, ומצבו הנפשי מתדרדר.
כשהוא בשדה, הוא רואה אותה שוב, עם צל של סוס שחור מאחוריה.
העונה מסתיימת כשטומי צועק צעקה גדולה ומכוון אקדח אל ראשו.
העונה מתחילה מהסצנה האחרונה מהעונה הקודמת שבה תומי יורה בעצמו תומי נראה חי ואז ליזי מספרת לו שארתור הוציא את הכדורים.
בלוויה של פולי מייקל מאשים את תומי ומבטיח לנקום.
בינתיים בבית משפחת שלבי חוגגים את הכריסמס ומתברר שארתור מכור לאופיום.
ליזי מתכננת חופשה עם הילדים כדי להיות עם טומי.
טומי מופיע בביתה של ג'ינה ומגלה לה שהוא זה שדאג שמייקל ייכנס לכלא ואומר לה להעביר מסר לדוד ג'ון- אם הוא לא מעוניין בעסקה, הוא יעשה את העסקה הזו עם הכנופיה היהודית של מזרח בוסטון (סולומונס).
טומי מקבל שיחה מליזי שמספרת לו שהם לא יוכלו לבוא לחופשה כי רובי חולה- מדמיינת דברים ומדברת בשפת הצוענים.
טומי נבהל ומגיע במהירות אך לפני זה הוא עוצר בכלא כדי לומר למייקל שהוא לא ישתחרר בזמן הקרוב ומספר לו שג'ינה תצטרף למשלחת של דוד ג'ון ללונדון.
טומי מגיע לביתו ורובי החלימה.
הוא יוצר קשר עם האחראית למותה של פולי, לורה מקי, אך לא בשביל לנקום אלא בשביל לעשות עסקים.
הוא רוצה לגרום לג'ון נלסון להאמין שהפשיזם עולה גם באירלנד ואולי בכך הוא יסכים להפיץ את האופיום בבוסטון.
טומי נפגש עם אלפי סולומונס ומציע לו אופיום בתמורה למחסנים שיש לו בקמדן טאון.
בינתיים ג'ינה מבקרת את מייקל בכלא והוא מבקש ממנה להגיד לג'ון שהוא רוצה להרוג את טומי.
טומי מגיע לעצרת של מוזלי, ושם הוא וליזי מתיישבים לשיחה עם מוזלי והמאהבת שלו, דיאנה ומציע להם פגישה עם ג'ון נלסון שמאמין גם בפשיזם ויש לו קשר לנשיא ארצות הברית.
ג'ון וטומי נפגשים בכנסייה ושם טומי מציע לו פגישה עם אנשים חזקים בפשיזם, מידע מצ'רצ'יל שמתנגד לפשיזם ושהוא לא יעשה עסקים עם היהודים בבוסטון בתמורה לכך שייתן לו לסחור בדרום בוסטון.
רובי שוב חולה, הפעם קשה יותר, טומי מגלה את זה וחוטף שוב התקף פירכוסים במשרד שלו בפרלמנט.
כשהוא מגיע הביתה הוא מנסה ליצור קשר עם אזמה שלבי-לי.(אשתו של אחיו גון) רובי ביתו של טומי וליזי מתה משחפת, טומי יוצא למסע נקמה לאחרי שנאמר לו שביתו מתה מקללה שהטילו עלייה בעזרת שוחד אזמה הוא הורג את מי שהטילה את הקללה ואזמה מגלה לו שיש לו בן מלפני המלחמה.
טומי מקבל מכתב דחוף מבית החולים הרופא האישי שלו מגיע אליו הביתה ומבשר לו שנשארו לו 18 חודשיים לחיות.
בפרק הסיום מייקל משתחרר מהכלא ויוצא למשימתו להרוג את טומי וגם שולח שכירי חרב שיהרגו את ארתור.
תומאס (טומי) שלבי (קיליאן מרפי) (עונות 1–6): הבן השני במשפחת שלבי וראש המשפחה, קיבל שתי מדליות על פעילותו במלחמת העולם הראשונה, בעת הקרב על הסום בצרפת.
בעזרת חוכמתו, קור רוחו ואכזריותו מוביל את הכנופיה לגדולות.
הרחיב את העסקים של המשפחה ללונדון, בהמשך התחיל לעבוד עבור הקומוניסטים ובסופו של דבר נהיה חבר פרלמנט ועוסק גם בייצור אלכוהול.יש לו 3 ילדים אך ילדה אחת נפטרה ממחלה באמצע העונה השישית
אליזבת "פולי" גריי (הלן מקרורי) (עונות 1–5): דודתם של טומי ואחיו, גזברית החברה, ניהלה את המשפחה כשהאחים שלבי שהו בצרפת בזמן המלחמה, ומשמשת לבני המשפחה כאם.
בעונה החמישית מאורסת לאבראמה גולד עד מותו בסוף עונה 5. עקב מותה של השחקנית מקרורי, בתחילת העונה השישית מתברר שאף היא נרצחה באותו הערב על ידי האירים.
ארתור שלבי (פול אנדרסון) (עונות 1–6): הבן הבכור והמופרע, סובל מהפרעה פוסט טראומטית בעקבות המלחמה, ידוע באלימותו חסרת הרחמים.
נשוי ללינדה ולהם בן משותף.
ג'ון שלבי (ג'ו קול) (עונות 1–3, אורח ב-4): הבן השלישי במשפחת שלבי.
נרצח בעונה הרביעית על ידי חבריי המאפיה האיטלקית.
איידה שלבי (ת'ורן) (סופי רנדל) (עונות 1–6): בת למשפחת שלבי, היחידה במשפחה שלא מעורבת בעסק.
פין שלבי (הארי קירטון) (עונות 1–6): האח הצעיר במשפחת שלבי.
לא היה מעורב בעסקי המשפחה תחילה, אבל בהמשך הפך לחלק חשוב בה.
המפקח צ'סטר קמפבל (סם ניל) (עונות 1–2): רב-סרן בממשלת הוד מלכותו.
נשלח על ידי וינסטון צ'רצ'יל (שר המושבות) לברמינגהאם בשביל לאתר רובים שנגנבו על ידי הפיקי בליינדרז.
במהלך העלילה קמפבל מפתח יריבות אישית עם תומאס שלבי.
ובסוף העונה השנייה נרצח על ידה במירוץ הסוסים.
גרייס בורג'ס-שלבי (אנאבל וואליס) (עונה 1, אורחת ב-2, 3 ו-5): סוכנת סמויה במסווה של ברמנית ב"גאריסון", הפאב בו חברי הפיקי בליינדרז נוהגים לבלות, עובדת תחת המפקח קמפבל ובמקביל מפתחת מערכת יחסים עם תומאס, להם ילד משותף, צ'ארלס.
נרצחת במהלך העונה השלישית על ידי מתנקש איטלקי.
בילי קימבר (צ'ארלי קריד-מילס) (עונה 1): הבוס של כנופיית ה"ברמינגהאם בויז".
שוכר את טומי והכנופיה כשומרי ראש, אבל לא מודע לרצונות שלהם לבגוד בו ולהפיל אותו כדי להשתלט על עסקי ההימורים במרוצים.
נרצח בסוף העונה הראשונה על ידי טומי.
דני "וויז-באנג" אואן (סמואל אדוורד-קוק) (עונה 1): חבר של טומי מימי המלחמה.
טומי עוזר לו לזייף את מותו וכך דני עובד בשבילו בסודיות.
נרצח בסוף העונה הראשונה על ידי בילי קימבר.
ג'וני דוגס (פקי לי) (עונות 1–6): חבר של טומי.
צ'ארלי סטרונג (נד דנהי) (עונות 1–6): דודם של האחים שלבי, עובד עם הכנופיה ובעלים של חצר גדולה שמשמשת להם במלאי והכנת משלוחים.
קרלי (איאן פק) (עונות 1–6): עובד בחצר של צ'ארלי סטרונג, עוזר לכנופיה בהעברת סחורה ולטומי בענייני הסוסים.
אלפי סולומונס (טום הארדי) (עונות 2–6): הבוס האכזרי של כנופיית היהודים בקמדן טאון, בבעלותו מזקקת רום במסווה של מאפיה, הוא בלתי צפוי ואלים, כמו בני משפחת שלבי גם הוא נלחם בצרפת במלחמת בעולם הראשונה.
משתף פעולה עם טומי במהלך הסדרה אבל בוגד בו שלוש פעמים, נורה בסוף עונה 4 ומתגלה כחי אבל נכה בסוף עונה 5.
דרבי סביני (נואה טיילור) (עונה 2): מאפיונר איטלקי מלונדון שמנסה להפיל את טומי בכמה הזדמנויות.
הסמל מוס (טוני פיטס) (עונות 1–4): שוטר, תחילה היה הסגן של קמפבל, אבל קודם במקומו.
נלחם בשחיתות אבל מאז שקודם לתפקיד מפקח מקבל שוחד קבוע מטומי ועוזר לו בענייני פשע.
וינסטון צ'רצ'יל (עונה 1: אנדי ניימן, עונה 2: ריצ'רד מקייב, עונה 5: ניל מסקל) שר המושבות, שכר את המפקח קמפבל כדי שיחזיר מבירמינגהאם את הארגז עם כלי הנשק הגנובים.
מאוחר יותר שוכר אותו שוב כדי שימצא מישהו מתאים שיתנקש בפילד מרשל הנרי ראסל בשם הכתר.
אחרי מותו של קמפבל יוצר קשר עם טומי בענייני עסקים.
טטיאנה פטרובנה (גאיטה יאנסן) (עונה 3): דוכסית גיאורגית קומוניסטית.
מפתחת מערכת יחסים משונה עם טומי.
האב ג'ון יוז (פאדי קונסידיין) (עונה 3): כומר בברמינגהאם, מוכר כפדופיל.
עובד עבור הקומוניסטים אבל טומי מגלה שהוא סוכן כפול שעובד עבור הליגה הכלכלית מה שגורם ליוז לפתח עם טומי יריבות.
נרצח בסוף העונה השלישית על ידי מייקל.
מייקל גריי (פין קול) (עונות 2–6): הבן האבוד של פולי, נלקח ממנה כשהיה ילד.
מתאחד איתה ומצטרף לעסקי המשפחה כרואה חשבון.
נשלח לאמריקה בשביל העסקים, בתחילת העונה החמישית מפסיד כסף בעקבות (השפל הגדול) ונחשד בבגידה במשפחה נרצח על ידי טומי.
ליזי סטארק (נטשה או'קיף) (עונות 1–6): פרוצה מקומית שמוכרת למשפחה.
אחרי שמנע ממנה להתחתן עם ג'ון, טומי מציע לה עבודה כמזכירה כדי שתפסיק להתעסק בזנות, במהלך הסדרה במערכת יחסים עם תומאס ונולדת להם ילדה.
אזמה לי-שלבי (איימי-פיון אדוארדס) (עונות 1–3, אורחת ב-4 ו-6): אשתו של ג'ון.
במקור ממשפחת לי המסוכסכת עם הכנופיה אבל גורמת למשפחות להשלים בחתונה שלה.
לינדה שלבי (קייט פיליפס) (עונות 3–6): אשתו של ארתור.
חושדת במשפחה ומנסה לשנות את ארתור.
מאי קרלטון (שרלוט ריילי) (עונה 2, אורחת ב-3 וב-4): מאמנת את סוסי המרוצים של טומי, ובהמשך מפתחת איתו מערכת יחסים.
טומי עוזב אותה כדי להתאחד עם גרייס.
ויסנטה צ'נגרטה (קנת' קולי) (עונה 4): ראש משפחת פשע בניו יורק.
רב עם ג'ון, שמאיים עליו וגורם לו לפתוח במלחמה עם הכנופיה שגורמת למותו.
לוקה צ'נגרטה (אדריאן ברודי) (עונה 4): בנו של ויסנטה.
מגיע לברמינגהאם כדי להרוג את כל חברי הכנופיה ולהשתלט על העסקים שלהם, כנקמה על מות אביו.
נרצח על ידי ארתור בסוף העונה הרביעית.
אברמה גולד (איידן גילן) (עונות 4–5): צועני שחי ביערות, מתנקש שכיר, נחשב פראי ומסוכן.
עוזר לטומי נגד לוקה צ'נגרטה ובעוד עבודות.
נרצח על ידי מתנקשים אירים.
בוני גולד (ג'ק רואן) (עונות 4–5: הבן של אברמה, רוצה להיות מתאגרף.
נרצח על ידי ג'ימי מק'קברן.
אוסוואלד מוסלי (סם קלאפלין) (עונות 5–6): פוליטיקאי פשיסט, מייסד איגוד הפשיסטים הבריטי, מבוסס על איש אמיתי בעל אותו השם.
ג'ימי מק'קברן (בריאן גליסון) (עונה 5): מנהיג הבילי בויז, חבר בכנופיית הרייזר גאנג (Razor Gang) בגלאזגו) עובד לפעמים עם אוסוואלד מוסלי.
קולונל בן יאנגר (קינגסלי בן-אדיר) (עונה 5): קצין מודיעין שבא לבירמינגהם כדי לעצור את איידה בגלל עברה במפלגה הקומוניסטית, לאחר מכן משחרר אותה ומתפתחת ביניהם מערכת יחסים שבעקבותיה מכניס את איידה להיריון.
יוצר קשר עם תומי על מנת לדון בעניין מידע על המפלגה הקומוניסטית והפשיסטית.
ג'סי אידן (צ'ארלי מרפי) (עונה 4, אורחת ב-6,5): קומוניסטית שמקשה על העסקים של טומי עד שמגלה על עברו במפלגה הקומוניסטית.
מבוססת על אישה אמיתית בעלת אותו השם.
ג'רמייה ג'סוס (בנג'מין צפניה) (עונות 1–6): איש דת שמיודד עם טומי, מטיף במקצועו.
אייזיאה ג'סוס (דריל מק'קורמק) (עונות 2–6): בנו של ג'רמייה, מסייע לכנופיה.
פרדי ת'ורן (עדו גולדברג) (עונה 1): חבר ילדות של תומאס, נמצא ביריבות איתו, במערכת יחסים עם אידה שלבי ונולד להם בן, נפטר בתחילת העונה השנייה משפעת.
בעקבות ההכרזה שהסדרה השישית תהיה האחרונה, הבהיר נייט כי בעקבות הפסקת ההפקה (שנמשכה כשנה ב-2020), הוחלט להפיק סרט עלילתי ארוך במקום עונת טלוויזיה שביעית, עם עוד סדרות טלוויזיה עתידיות.
נייט אישר לאחר מכן שסרט זה יתחיל בהפקה באמצע אביב 2023, אך מאוחר יותר יתעכב.
בדצמבר 2024 פורסם על סיום כתיבת התסריט והתחלת הצילומים.
הסרט יקרא: כנופיית ברמינגהאם .
במאי 2025 סטיבן נייט, יוצר הסדרה, אישר רשמית שסדרת המשך חדשה תצולם בברמינגהאם, עיר ההתרחשות המקורית של הסדרה.
הסדרה תתרחש בשנות ה-50 ותתמקד בדור הבא של משפחת שלבי.
כנימת-עש הטבק (שם מדעי: Bemisia tabaci) הנקראת גם Tobacco whitefly, Cotton whitefly, Sweetpotato whitefly, היא חרק רב פונדקאי קטן מסדרת הפשפשאים, משפחת כנימות העש תת-משפחת Aleyrodinae.
היא מזיק קשה הפוגע במגוון גידולים חקלאיים.
הכנימה ניזונה ממוהל הצמח כאשר היא נעזרת בגפי פה דוקרות-מוצצות.
תפוצתה עולמית במיוחד באזורים טרופים וסוב-טרופים.
לבוגרים ארבע כנפיים, גוף הכנימה מכוסה בשכבה דקה של שעווה לבנה שמקנה לה את צבעה הלבן ומכאן השם Whitefly.
מחזור חיים וביולוגיה של כנימת עש הטבק
כנימת-עש הטבק בעלת מאפיינים רבים הזהים לכנימות עש אחרות ממשפחת Aleyrodidae.
היא ניזונה בעזרת גפי פה דוקרים מוצצים.
לבוגרים ארבע כנפיים בעלי ממברנות וגופה מכוסה בשכבה דקה של שעווה לבנה.
היא בעלת גלגול חסר בו הדרגות הצעירות דומות לשלב הבוגר אך הם קטנים ממנו וחסרי כנפיים.
כנימת עש הטבק מתרבה במנגנון ארנוטוקי (arrhenotokous) בו נקבות בלתי מופרות יכולות להטיל ביצים מהן יתפתחו זכרים בלבד, לעומת זאת מביצים שהוטלו על ידי נקבות מופרות יתפתחו גם זכרים וגם נקבות.
מחזור החיים כולל 6 שלבי חיים: הביצה, זחלן ראשון, זחל שני, זחל שלישי, זחל רביעי (המכונה "גולם") ובוגר.
הכנימה מייצרת 11–15 דורות לשנה כאשר משך כל דור הוא תלוי טמפרטורה ונמשך בקיץ כשלושה שבועות ובחורף 7 עד 10 שבועות.
בוגר: הכנימה הבוגרת בוקעת מהביצה, מזדווגת עם זכר ונעה לכיוון העלים הצעירים העליונים ומתמקמת לרוב בחלק התחתון של העלה.
הנקבה מחדירה את גפי הפה שלה לעלה וניזונה ממנו בעוד היא מטילה, בשל כך מתקבל דפוס מעגלי של ביצים.
שלב הביצה: הביצים מוטלות לרוב על החלק התחתון של עלה הפונדקאי.
צורת הביצים היא אובאלית מוארכת צבעה לבנבן/צהוב שקוף וקוטרה 03.0-04.0 מ"מ.
בסיס הביצה בעל יתד מאורך עשוי כוריון הנקרא pedicel המוחדר לסדק על פני שטח העלה בעזרת צינור ההטלה של הנקבה כך שהביצה מעוגנת למקומה.
זחלן: דרגת הזחלן היא הדרגה הנעה היחידה בין הדרגות הצעירות של כנימת העש ולכן היא מכונה "זחלן" ולא זחל.
לאחר שבקע הזחלן מהביצה הוא נע עד שהוא מאתר עורק משני בו הוא נועץ את גפי הפה שלו וניזון ממוהל השיפה.
מרגע זה הזחלן לא נע יותר עד להגיעו לבגרות.
זחל שני ושלישי: צורתו אובאלית מאורכת וצבעו צהבהב שקוף, לדרגות אלו רגליים מנוונות והן נשארות נייחות.
זחל מדרגה רביעית: בשלב זה מופע הזחל הוא שטוח ושקוף והזחלן עדיין ניזון.
בשלב מתקדם דרגת הבוגר נוכחת תחת הקוטיקולה וממתינה להגחה.
ניתן להבחין בזוג עיניים אדומות והגוף הופך את צבעו לצהוב.
זחל רביעי מכונה "גולם", ולמרות שזה לא גולם אמיתי והוא אופייני לכנימות העש; הגולם לא ניזון ובתוכו מתחוללים תהליכים פיזיולוגיים שונים עד שמגיע לשלב גיחת הבוגר.
מוצאה המשוער של כנימת עש הטבק הוא כנראה בהודו.
תוארה לראשונה על ידי Gennadius בשנת 1889 ביוון כמזיק לצמחי טבק.
הכנימה נצפתה באזורים טרופיים וסוב טרופיים בעולם והיא נוכחת כעת בכל היבשות פרט לאנטארקטיקה.
תפוצה גאוגרפית בממדים גלובליים אלו, נובעת כנראה בשל פעילות סחר של חומרים צמחיים ברחבי העולם על ידי בני האדם.
לפי האיגוד הבינלאומי לשימור הטבע ומשאבי הטבע כנימת עש הטבק נחשבת היום לאחד ממאה המינים הפולשניים ביותר.
אזכורים ראשונים לכנימה בארץ, בגידולי שדה וירקות, ניתן למצוא החל משנות השלושים במאה הקודמת.
גזעים (או מינים) שונים של כנימת עש הטבק
בשנת 2007, נוצר מתוך נתוני בנק הגנים, בסיס נתונים עבור רצף הגן ליצירת החלבון המיטוכונדריאלי ציטוכרום C אוקסידאז יחידת משנה 1 (COI (mtCOI של כנימת עש הטבק אשר שימש לאיתור היחסים הפילוגנטיים של כנימת עש הטבק השונות.
נמצא כי כנימת עש הטבק היא למעשה קומפלקס מינים המורכב מלמעלה מ-34 ביוטיפים שונים המציגים זהות מורפולוגית ושוני ביולוגי וגנטי המתבטא בשונות בטווח פונדקאים, תפוצה, עמידות לחומרי הדברה, יכולת העברת וירוסים ועוד.
ביוטיפים שונים אלו נחשבים למזיקים מרכזיים בחקלאות שכן הם מסתגלים בקלות לפונדקאים שונים ואזורים גאוגרפיים חדשים, ניזונים ממיני צמחים רבים ומשמשים וקטור לווירוסים צמחיים רבים ממשפחות שונות.
קבוצת הווירוסים המשמעותית ביותר באזורים טרופיים וסובטרופיים הם (begomoviruses (Geminiviridae.
הביוטיפים הדומיננטיים והפולשניים ביותר בארצות הברית, דרום אירופה והמזרח התיכון הם ביוטיפים B ו Q אשר מהווים איום מידי לחקלאות, הם נפוצים בישראל ובמדינות הים התיכון תוך קיום מחיצה רבייתית בניהם.
ביוטיפ B: שמו Silverleaf whitefly, הוא תת-המין השכיח בעולם, והוא טיפוס אגרסיבי המאופיין בחיוניות גבוהה, יכולת הפצה למרחקים גדולים וטווח פונדקאים רחב מאוד.
ביוטיפ Q: תת-מין זה מאופיין ביכולתו לפתח תנגודת לתכשירי הדברה מקבוצות שונות.
כנימת עש הטבק נחשבת לחרק מזיק מרכזי בגידולים חקלאיים הגורם לנזקים כלכליים משמעותיים בעולם.
היא בעלת טווח פונדקאים רחב הכולל גידולים חקלאיים רבים ובעיקר גידולי שדה, גידולי חממה, פרחים, תבלינים וירקות שונים.
נוסף על כך, היא מזיקה גם בעציצים ביתיים.
נמצא כי היא ניזונה מלמעלה מ-600 מיני צמחים שונים בניהם: פלפל, סויה, עגבנייה, מלפפון, כותנה וטבק.
היא אחראית על הפצה של יותר מ-111 מחלות צמחיות הנגרמות ברובם על ידי וירוסים מהקבוצות Closteroviruses, Nepoviruses, Carlaviruses, Potyviruses, Luteoviruses, קבוצה של נגיפי DNA מקלונים והקבוצה בעלת המשמעות הכלכלית הגדולה ביותר, וירוסים מקבוצת ה-Geminiviruses מהסוג Begomovirus.
נזק ישיר לצמח נגרם בשל העובדה שהכנימה ניזונה תוך שימוש בגפי פה דוקרים מוצצים שעלולים לגרום להפרעות פיזיולוגיות המחלישות את הצמח וגורמות לירידה ביבול.
בנוסף הכנימה מפרישה עודפי סוכר הנקראים טל דבש, נוזל בעל ערך תזונתי המאפשר תנאי גדילה נוחים לפטריית הפייחת המשחירה את עלי הצמח וכך פוגעת ביכולת ההטמעה של הצמח.
נזק עקיף בעל משמעות כלכלית גדולה יותר נגרם משום שהכנימה משמשת כווקטור לווירוסים רבים ממשפחות שונות הפוגעים ביבול.
דווח כי הנזק השנתי המוערך הוא כביליון דולר לשנה.
כנימות עש הם חרקים השייכים למשפחת ה-Aleyrodidae.
שם המשפחה בעברית נגזר מצורת הבוגרים להם שני זוגות כנפיים המכוסות בשעווה לבנה המונחות בשעת מנוחה על הגב ומקנות להם מראה הדומה לזה של עשים קטנים (1–2 מ"מ).
הם מאכלסים אזורים בעלי אקלים חם והם מזיקים של צמחים עשבוניים.
בדרך כלל הם ניזונים משיפת הצמח תוך שימוש בגפיים דוקרות מוצצות מהחלק התחתון של העלה, דבר הגורם לפגיעה פיזיולוגית בצמח.
ידועים במדע 1556 מיני כנימות עש בעולם המשתייכות לכ-161 סוגים ושלוש תת-משפחות Aleurodicinae, Aleyrodinae ו Udamoselinae.
בנוסף קיים מאובן השייך לתת משפחה Bernaeinae.
ההשפעות של כנימות עש במערכות אקולוגיות חקלאיות הופכות חשובות יותר ויותר.
הסיבה העיקרית היא הסחר התכוף של מוצרים חקלאיים בינלאומיים המסייעים בהפצה של מזיקים חדשים.
המינים בעלי המשמעות הכלכלית הגדולה ביותר הם: כנימת עש הטבק (שם מדעי: Bemisia tabaci) וכנימת-עש החממות (שם מדעי: Trialeurodes vaporariorum).
מחזור החיים של כנימות עש כולל שלושה שלבים:
הביצה: צורתה מוארכת ובקצה שלה מצוי גבעול אותו נועצת הנקבה ברקמת הצמח.
הביצים מוטלת כבודדות או בקבוצות.
4 דרגות נימפה: מהביצה בוקעת נימפה הקרויה גם זחלן.
הדרגה הראשונה מצוידת ברגליים מפותחות, הזחלן משוטט על פני העלה ומחפש נקודה טובה להתמקמות והזנה בה הוא נועץ את גפי פיו.
לאחר ההתנשלות הראשונה, מגיח זחלן מדרגה שנייה, רגליו מנוונות, גפי פיו מעמיקות ברקמת הצמח והוא נותר נייח, כך מתרחש גם עם דרגות הזחל הבאות.
דרגת הזחל הרביעית מכונה בספרות "גולם" אולם שלב זה אינו דומה לגולם של חרקים בעלי גלגול מלא שכן בדרגה הזו הזחלן ניזון.
הזנה ישירה מפלואם הצמח של העלים, דבר הגורם לכך שהעלים מאבדים את צבעם הירוק (כלורוזה)
יצירת טל דבש שמשמש כמדיום גדילה לפטריית הפייחת הפוגעת ביכולת ההטמעה של הצמח
בזמן ההזנה מצמחים, כנימות העש יכולות להפריש רעלנים הגורמים לסימפטומים שונים בצמחים
כנימות העש משמשות כווקטור למיני ווירוסים צמחיים שונים
למרות המגוון הרחב של צמחים מארחים, מיני כנימות עש הן לרוב חד פונדקאיות.
הטיפול המקובל היום כנגד כנימת עש הטבק כולל בעיקר שימוש בחומרים כימיים.
חומרים אלו מזהמים את הקרקע ומשפיעים על בריאות האדם.
רשימה טקסונומית של מיני כנימות עש הידועות בעולם D.
כנוריתיים (שם מדעי: Rhinidae) היא משפחה של דגי סחוס שטוחים מסדרת הגיטרנאים.
לבני משפחה זו גוף מוארך המזכיר בצורתו גיטרה או כינור.
חוטמם מוארך ופיהם מצוי בתחתית גופם.
דגים אלה חיים במים רדודים סביב האזור האינדו-פסיפי ובמזרח האוקיינוס האטלנטי במי שוניות וחוליות.
הם צדים דגים וחסרי חוליות ימיים קטנים.
הגדול בבני המשפחה הוא כנורן לבן נקוד שאורכו מעל 3 מטר ומשקלו עד 220 קילוגרם.
סוג ומין יחיד כִּנּוֹרִית כַּדַּת-רֹאשׁ (Rhina ancylostoma)
פִילוֹקְסֶרַת הגפן (שם מדעי: Daktulosphaira vitifoliae), המכונה בקיצור פילוקסרה, היא כנימת עלה שמקורה באמריקה, המהווה מזיק קשה של ענף גידול הגפן, ובפרט, בגפנים שמוצאם מאירופה (אך לא בגפנים שמוצאן מאמריקה).
כנימה זאת התפשטה בכל העולם, ובסוף המאה ה-19 הרסה מגפת הפילוקסרה את רוב הכרמים לענבי יין באירופה, בעיקר בצרפת.
המין נחלק לשני תת-מינים הנבדלים ביניהם באורך החדק והדקרנים.
ב-1880 הכנימה התפשטה לסוריה, אלג'יריה, אוסטרליה וקליפורניה.
ב-1870 חדר לאירופה תת-המין קצר החדק והתפשט באותה צורה.
בסופו של דבר, חוסלה המגפה על ידי הרכבת ענפים מגפנים אירופיות על גבי שורשים של גפנים אמריקאיות.
המין תואר על ידי ההיסטוריון אסא פיץ' בשנת 1855.
בשל המשמעות הכלכלית הגדולה, המחקר אודות פילוקסרת הגפן נערך במשך עשרות שנים וידע רב נצבר בנושא.
מחזור חיי כנימה הוא מסובך, מורכב מאוד וכולל מספר רב של שלבים התפתחותיים.
מחזור חיים שלם של הכנימה כולל 4 שלבים עיקריים והוא מתקיים רק על זני גפן אמריקאים (אשר דר בטבע לצד הכנימה):
נקבה בלתי זוויגית משוללת כנפיים החיה על השורשים (שורשית)- שלב העלים
נקבה בלתי זוויגית בעלת כנפיים העולה מהשורש כלפי החלק העליון של הגפן (עלית)
נקבה בלתי זוויגית משוללת כנפיים- עליית (חייה על העלים)- מכונה גם נקבה מייסדת
במשך כל השנה חיה על שורשי הגפן צורת הכנימה השורשית.
זו כנימה בעלת צורה אגסית בצבע צהבהב –ירוק.
הכנימה נועצת את חדקה בשרשי הגפנים וניזונה מהמוהל שלהם.
זוהי הצורה המסוכנת של הכנימה וללא עמידות או סבילות של הגפן הנגוע, היא עלולה להביא למותו (בגפנים תרבותיות- ז.א אירופאיות (Vitis vinifera) מתפתחת רק הצורה השורשית).
בשלב זה הכנימות מתרבות מתחת לאדמה על ידי הטלה ברביית בתולין.
הן גם מסוגלות לנדוד לגפנים סמוכות על פני הקרקע (עד למרחק של 20 מ') או בתוך סדקים, אם קיימים, בתוך האדמה.
בסתיו מתחילים לבקוע מהביצים של הכנימות השורשיות גם זחלים בעלי ניצני כנפיים.
אלה עולים מעל פני הקרקע וכעבור מספר התנשלויות הופכים לבוגרות מכונפות.
גופן צהוב או כתום וחזן התיכון שחרחר.
הכנימה המכונפת יכולה לעבור באמצעות הכנפיים או בעזרת הרוח לגפנים מקומיות אחרות עד למרחק של 20 ק"מ.
כאשר נתפסת המכונפת בגפן, היא תטיל באופן בלתי מיני 1–8 ביצים בצידו התחתון של העלה, על הפקעים או מתחחת לקליפה.
חלק מהמכונפות מטילות ביצים קטנות, וחלקן האחר מטילות ביצים קצת יותר גדולות.
מן הביצים הקטנות שהוטלו בסוף השלב האחרון, בוקעים זחלים המתפתחים לזכרים ואילו מהביצים היותר גדולות יבקעו זחלים שיתפתחו לנקבות מיניות.
זחלים אלה מתנשלים 4 פעמים לפני שהם נהפכים לכנימה בוגרת.
גופן של הכנימות המיניות הוא צהוב.
אורך הנקבה המינית הוא 0.4-0.5 מ"מ והיא גדולה במעט מהזכר שאורכו נע בין 0.3-0.4 מ"מ.
לאחר ההזדווגות שתיערך בסוף הקיץ, מטילה הנקבה מתחת לקליפה של זרועות הגפן ביצה יחידה ("ביצת החורף") שתתבקע רק בזמן האביב.
בתחילה צבעה צהבהב, אחר כך הוא הופך לירקרק עד שבמהלך האביב הביצה הופכת חומה.
מהביצים של סוף שלב 3 יתבקעו "נקבות מייסדות", המסוגלות להתפתח רק על עלים של מיני גפנים אמריקאיות או בני כלאיים עם מינים אלו.
המייסדות הן כנימות בלתי מיניות בצבע צהבהב.
מזרועות הגפן הן זוחלות לכיוון העלים, וכשהן מגיעות אליהם הן נועצות את חדקן בצידם העליון וניזונות ממוהלם המתוק.
המציצה גורמת להתהוות חבורה בגודל 2–3 מ"מ (כעין עפץ) הבולטת מצדו התחתון של העלה.
בתוך העפץ מטילה הכנימה העלית בצורה של רביית בתולין בין 600–1200 ביצים.
מביצים אלו מתפתח הדור השני של הכנימות העילאיות (הבלתי מיניות).
אלה עולות לקצות הזמורות, היכן שמתפתחים העלים הרכים, שם הן יוצרות עפצים חלולים, בהם מוטלות ביצים ברביית בתולין.
תהליך זה נמשך כל הקיץ ומוקמים בין 3–7 דורות.
גם כנימות אלה יכולות לעבור עם הרוח לגפנים סמוכות.
ככל שהדור יותר מתקדם, כך פוחת כוח הרבייה שלו.
במהלך הקיץ ובעקר לקראת סופו, חלק מהכנימות העליות יורד אל תוך האדמה והופך לכנימה שורשית.
בשלכת, עם נשירת העלים, מתות הכנימות שבעפצים ונשארות רק הכנימות השורשיות.
בכרם נגוע מתחילים להופיע כעבור 2–3 שנים מוקדי מחלה המכונים כתמי פילוקסרה; במרכז הכתם נמצאות הגפנים במצב החלש ביותר או הגפנים המתות, וככל שמתרחקים מהמרכז כך רמת הנגיעות יורדת כתלות במועד בו נתקפה הגפן במחלה.
התבססות הכנימה בעלים מובילה לעפצים, הנראים כבליטות שהצד הקמור שלהם מופנה כלפי מטה בחלקו התחתון של העלה (גפן).
הנזק בעלה אינו רב בדרך כלל, ורק לעיתים רחוקות, כשהעפצים מתרבים ומכסים את כל העלים של הצמח, נגרם נזק לגפן (גפן).
בשורשים לעומת זאת, הסיפור שונה לגמרי.
הכנימה במצבה השורשי מייצרת במקום המציצה פצעים חמורים משני סוגים, כתלות באזור המציצה: בשורשים הדקים פצעי המציצה מכונים 'פיקות' (Nodosites) בהם נוצרים תאי רקמה רבים, א-נורמליים והן משוות לשורשון צורת ראש צפור, או מקור צפור.
הנזק החמור יותר נגרם מסוג פצעים שונה המתהווה בשורשים מפותחים יותר, הנקראים 'חבורות' (Tuberosites).
ה'חבורות' רחבות ועמוקות יותר מה'פיקות' ומכילות תאי רקמה רכים וגדולים בעלי דפנות דקות וחלשות.
התאים בחבורה הרכה מתפקעים ונוצרת באזור החבורה כעין שקיעה, שיורדת ומעמיקה.
האזור השקוע והלח משמש בית גידול לחיידקים ופטריות שכעבור זמן גורמים לריקבון מקומי.
הריקבונות של החבורות הולכים ומתפשטים אל רקמות בריאות לא פעם בעזרתם של חרקים קטנטנים, וכך מכלים את בית השורשים עד למות הצמח.
תהליך זה לוקח מספר שנים.
הגפן האירופית רגישה מאוד לפילוקסרה, בעוד שרוב המינים והזנים האמריקאים סבילים אליה.
לפי הסברה הרווחת היכולת החיסונית של הגפן האמריקאית להתמודד עם המחלה, מגיעה מיכולתה לייצר במהירות רקמה שעמית באזור הפגוע, המבודדת אותו מהרקמה הבריאה.
מצב זה מונע את התפשטות הריקבון בגפן ומפחית משמעותית את הפגיעה בה.
הגפן האירופאית אמנם מייצרת ריקמה שעמית, אך היא מגיבה לאט יותר לפגיעת הכנימה ועובייה דק בהרבה.
כדי לפתור את בעיית הפילוקסרה החלו החקלאים להרכיב את הגפן האירופית הרגישה על כנות של גפן אמריקאית עמידה.
דרך נוספת להתמודדות עם המחלה הייתה הכלאת הזנים הרגישים בזנים עמידים.
אך שיטה זו היא פחות פופולרית מכיוון שהיא משנה את אופי הפרי.
לעיתים נעשית ההרכבה על כנות של זני מכלוא עמידים (אירופי X אמריקאי).
הרכבת זני הגפן האירופיות על הזנים האמריקאים העמידים הצילה את ענף היין באירופה, ואמצעי זה מקובל עד היום.
נגע הפילוקסרה חדר לארץ ישראל בתקופת פעילות הנטיעה הנמרצת של גפנים מהזנים האירופאים במושבות היהודיות ברחבי הארץ, פעילות שנעשתה בעזרתו ובפיקוחו של הברון רוטשילד (החל משנות ה-80 של המאה ה-19).
בין 1890 ל-1891 התפשט נגע הפילוקסרה בכרמי הגליל העליון והשומרון וגרם נזק קשה מאוד לחקלאים, אך כמעט ולא פגע בכרמי אזור יהודה.
הסיבה לשונות בתגובה לפילוקסרה הייתה ההבדלים בסוגי הקרקעות: בגליל ובשומרון קיימות קרקעות כבדות הנסדקות בקיץ, סדיקה המאפשרת מעבר של הכנימה מגפן לגפן דרך הסדקים התת-קרקעיים.